
აბსტრაქტი. საქართველო მდიდარია კარსტული რელიეფის ფორმებით, რაც სპელეოტურიზმის განვი– 
თარების მთავარ ფაქტორს წარმოადგენს ჩვენს ქვეყანაში. ტურისტული მოტივაციის მიხედვით, არჩევენ 
სპელეოტურიზმის 3 მიმართულებას: ექსტრემალურს, სანახაობრივს და სამკურნალოს. საქართველო- 


ში სამივე მათგანია განვითარებული, მაგრამ არა ერთნაირ დონეზე. ყველაზე მეტი ვიზიტორი დაცული 


ტერიტორიებიდან, სწორედ, კარსტულ ბუნებრივ ძეგლებზე მოდის. მათ შორის უკვე თითქმის ათეული 


წელია პირველობას არავის უთმობს პრომეთეს მღვიმე. ასხისა და ხვამლის მასივზე არსებული მღვიმე– 


დადგენილია. რომ საქართველოს 600-მდე მღვიმეში შესაძლებელია სპელეოთერაპიის განვითარება. 


შესავალი 


საქართველოში 1000-ზე მეტი კარსტული მღვი– 
მეა, რამაც განაპირობა ჩვენი ქვეყნის კარსტული 
მღვიმეების კლასიკურ ქვეყნად ჩამოყალიბება. სა– 
ქართველოს მღვიმეები მრავალმა მეცნიერმა შე– 
ისწავლა, მაგრამ პირველობა ვახუშტი ბაგრატიონს 
ეკუთვნის. 1958 წლისათვის მხოლოდ 60-მდე ადვი- 
ლად შესაღწევი მღვიმე იყო ცნობილი, რომელთა 
ჯამური სიგრძე 7700 მ-ს, ხოლო სიღრმე 160 მ-ს აღ– 
წევდა. ამავე წელს საქართველოს მეცნიერთა აკა- 
დემიის პრეზიდიუმთან შეიქმნა სპელეოკომისია 
აკად. ნიკო კეცხოველის ხელმძღვანელობით. 1966 
წელს გამოქვეყნდა „კარსტული მღვიმეების კადას- 
ტრი“ და მასში უკვე 300-მდე მღვიმე იყო შესწავლი– 

ლი. აქედან მოყოლებული, ყოველწლიურად იზ- 
რდება კადასტრირებული მღვიმეების რაოდენობა. 
სულ 6-ჯერ ჩატარდა მღვიმეთა კადასტრი, ბოლო 
– 200? წელს და ამ დროისათვის უკვე 1306 მღვიმე 
იყო შესწავლილი (ტატაშიძე, 2009:4)'. (იხ. ცხრ.1). 
კარსტული მღვიმეების კვლევა მსოფლიოში სა– 
უკუნეებს ითვლის, საქართველოში კვლევას მე-20 
საუკუნის ნახევრამდე ეპიზოდური ხასიათი ქონდა. 
საფუძვლიანი კვლევები ქვეყანაში 1957 წლიდან 
დაიწყო, როცა კარსტული პროცესით დაინტერესე- 
ბულმა ქართველმა მეცნიერებმა – ლ. მარუაშვილ– 
მა, ზ.ტატაშიძემ, შ. ყიფიანმა, კ.წიქარიშვილმა და 


1 ტატაშიძე %., წიქარიშვილი კ., ჯიშკარიანი ჯ. (2009). 
საქართველოს კარსტული მღვიმეების კადასტრი. 
თბილისი. 

ცხრ. 1. საქართველოს კადასტრირებული კარსტული მღვიმეების დინამიკა. 1958-2007 წწ. 

წყარო: (ტატაშიძე, 2009:4) 


1973 წ 


სხვებმა – პირველად გამოსცეს კრებული „საქა– 
რთველოს მღვიმეები და გამოქვაბულები“. ზემო– 
აღნიშნულ მეცნიერთა გეგმაზომიერი და გააზრე- 
ბული კვლევების შედეგად, აღმოჩენილი იქნა და 
ტურისტულად მოეწყო მრავალი მღვიმე, მათ შორის 
აღსანიშნავია: ახალი ათონის, პრომეთეს, ნავენახე– 
ვისა და სხვ. მღვიმეები (ქობულაშვილი, 2021:12)”. 
პირველი ქართული სპელეოკლუბი „თბილისი“ 
შეიქმნა 1986 წელს, ორი წლის შემდეგ –„მორიონი“ 
და მასში პირველი ქალი სპელეოლოგები გაერთი– 
ანდნენ. ორივე კლუბის გაერთიანებით, 1999 წელს 
შეიქმნა „საქართველოს სპელეოლოგთა კავშირი“. 
საბჭოთა პერიოდში ტურისტებს შორის განსაკუთ- 
რებული ინტერესით სარგებლობდა აფხაზეთის 
ტერიტორიაზე მდებარე 11-დარბაზიანი „ახალი 
ათონის მღვიმე“, რომელიც აღმოჩენილი იქნა 1961 
წელს ვახუშტი ბაგრატიონის სახელობის გეოგ- 
რაფიის ინსტიტუტის სპელეოლოგთა მიერ. 1975 
წელს ის ტურისტულ ობიექტად მოეწყო და შევიდა 
ექსპლუატაციაში. აღნიშნულ პროცესში შეტანილი 
წვლილისათვის სახელმწიფო პრემიებით დაჯილ– 
დოვდნენ: შალვა ყიფიანი, ზურაბ ტინტილოზოვი 
და არსენ ოქროჯანაშვილი. ადგილობრივ მოსა- 
ხლეობაში მღვიმე ცნობილი იყო „უძირო ორმოს“ 
სახელით. მღვიმის საერთო სიღრმე – 183 მ-ს, ჯა– 
მური სიგრძე – 3285 მ-ს, ხოლო მოცულობა 1,5 მლნ 
მ“-ს აღემატება. აღნიშნული პარამეტრებით მღვიმე 
მსოფლიოს უდიდეს მღვიმეებს მიეკუთვნება. საბ– 
ჭოთა პერიოდში „ახალი ათონის მღვიმე“ ყველაზე 
კეთილმოწყობილ მღვიმეს წარმოადგენდა. მღვი- 
მეში მოქმედებდა უნიკალური სარკინიგზო ტრა- 
ნსპორტი – 1,3 კმ სიგრძის მღვიმური რკინიგზა 3 
სადგურით. 2014 წლამდე მღვიმეს ემსახურებოდა 
რიგის ვაგონთმშენებელი ქარხნის მიერ გამოშ- 


2 IმLმ5ჩIძ726 7., I5IMმII5ჩVII M., II5ჩLმ/Iმი! I. (2009). 
Cმძმ5LI6C 0I LმI5L CმV65 01 C00IწI18მ. ILIII5I. 

ვებული ელექტრომატარებელი „ტურისტი, რო- 
მელიც 2014 წელს შეცვალა იგივე ქარხნის მიერ 
დამზადებულმა ელექტრომატარებელმა ეპ-56ვ-მა. 
ტურისტული ობიექტის მონახულება მთელი წლის 


განმავლობაშია შესაძლებელი და მას ყოველ- 
დღიურად საშუალოდ ორი ათასამდე ვიზიტორი 


სტუმრობს (#II05://V-060I0Iმ.C00/560V/0I2005/00V0მ/Cი5MმVმ– 
ხ05ჩი0Mმ/). 

ზემოაღნიშნულით დასტურდება, რომ საბჭოთა 
პერიოდიდან მოყოლებული, საქართველო ლიდე“ 
რი იყო რეგიონში სპელეოტურიზმის განვითარე- 


ბით. საბჭოთა სივრცეში არსებული მღვიმეებიდან 
33% ჩვენს ქვეყანაში მდებარეობდა. სამწუხაროდ, 
დღეს საბჭოთა პერიოდის ლიდერი „ახალი ათო- 
ნის მღვიმე“ ოკუპირებულ ტერიტორიაზე მდებარე- 


კვლევის შედეგები 


კარსტული მღვიმეებით მდიდარია დასავლეთ 
საქართველოს კავკასიონის სამხრეთ ფერდობე- 


ბი. განსაკუთრებით გამოირჩეულია იმერეთისა 
და სამეგრელოს რეგიონები. ზემოაღნიშნულმა 
ფაქტორმა განაპირობა ის, რომ საქართველომ 
მიიღო კანონი – „იმერეთის მღვიმეების დაცული 
ტერიტორიების შექმნისა და მართვის შესახებ“ (სა– 
ქართველოს 2011 წლის 21 ივნისის კანონი #4864 
– ვებგვერდი, 06.07.2011წ). ეს არის მრავალმხრივი 
გამოყენების ტერიტორია და მოიცავს მღვიმეების 
კომპლექსის დაცვის, მეცნიერული კვლევისა და 
მონიტორინგის, განათლების, ტურიზმის, რეკრეა- 
ციის, ადმინისტრაციისა და სხვა საქმიანობის ინტე- 
გრალური განვითარების პროგრამებს. იმერეთის 
მღვიმეების დაცული ტერიტორიების საერთო ფარ- 
თობი შეადგენს 504,6 ჰა-ს და მოიცავს სათაფლიას 

ტურიზმის გლობალური პროცესების მიმდინარეობა 


ცხრ. 2. საქართველოს კარსტული მღვიმეების ჯამური სიგრძე. 

წყარო: (ტატაშიძე, 2009:10) 


ნაკრძალს (330 ჰა), სათაფლიას აღკვეთილს (34 
ჰა), პრომეთეს მღვიმეს (46,6 ჰა), ოკაცეს კანიონსა 
(70,5 ჰა) და კიდევ 17 სხვა ბუნების ძეგლს. თითო– 
ეული მათგანი საინტერესოა სპელეოტურისტები- 
სათვის. პრომეთეს, სათაფლიისა და ნავენახევის 
კეთილმოწყობილი მღვიმეები ხელმისაწვდომია 
მასიური ტურიზმისათვის, ხოლო ე.წ. ველური ტუ– 
რიზმის მოყვარულებს, ვფიქრობთ, უფრო მეტად 
დავაინტერესებთ შედარებით ნაკლებად შესწა- 
ვლილი და გამოკვლეული კარსტული ფორმებით. 
საქართველოში დღეისათვის აღრიცხულია 826 
ვერტიკალური განვითარების მღვიმე, მათ შორის 
724 (87,6%) 100 მ-მდე სიღრმისაა, 88 (10,6%) – 100- 
500 მ-მდე, 7 (0,7? %) – 500-1000-მდე სიღრმის და 
მხოლოდ 7 მღვიმის სიღრმე აჭარბებს 1000 მ-ს, რაც 
1%-ზე ნაკლებია (ტატაშიძე, 2009:12). მსოფლიოში 
ყველაზე ღრმა მღვიმეები – კრუბერის (2197 მ) და 
ვერიოვკინის (2204 მ) (2017 წლის ტოპოაგეგმვის 
შედეგები) – აფხაზეთში, არაბიკის მასივზე მდე– 
ბარეობს. იმერეთში, ძირითადად, 100 მეტრამდე 
სიღრმის მღვიმეებია გავრცელებული. ზემოაღნიშ- 
ნული მღვიმეები პოტენციურ ობიექტებს წარმოა- 
დგენს ველური ტურიზმის მოყვარულებისათვის. 
სუბჰორიზონტალური გავრცელების მღვიმეები- 
დან კადასტრირებულია 480, მათგან 326 (ანუ 68%) 
100 მ-მდე სიგრძისაა, 120 (25%) – 100-500 მ სიგრ– 
ძის და 25 (ანუ 5%) – 500-2000 მ-მდე სიგრძისაა და 
მხოლოდ 29 მათგანის (ანუ 2 %-ის) სიგრძე 2000 მ-ს 
აღემატება (ტატაშიძე, 2009:10)”. (იხ. ცხრ.2). 
წყალტუბოს მასივის მიწისქვეშა 
დან 30-ზე მეტი მღვიმეა დღემდე აღმოჩენილი და 
მორფოლოგიურად მეტნაკლებად შესწავლილი. 
ჯ. ჯიშკარიანის მონაცემებით 1979 წლისათვის აღ– 


ფორმები– 


ნიშნულ მასივზე აღმოჩენილი იყო 27 მღვიმე, რო– 


3 ქობულაშვილი თ. (2021). სპელეოტურიწზმი, გორი. 

მელთა ჯამური სიგრძე 4222 მ. შეადგენს, აქედან 
ჰორიზონტალური გავრცელებით ხასიათდება 19, 
ვერტიკალურით კი – 8, მათი ჯამური სიღრმე – 219 
მ, მოცულობა კი –- 92 600 კმ? (ჩხეიძე, 2004: 82). 

დღეს სათაფლიის მღვიმე შედარებით კეთი- 
ლმოწყობილია და დიდიხანია (საბჭოთა პერიოდი- 
დან) იღებს მრავალრიცხოვან ტურისტებს. ზემოთ 
აღნიშნულ მღვიმეებს გააჩნია სპელეოთერაპიის 
პრაქტიკა. იდეალური პირობებია გულსისხლძარ–- 
ღვთა, ნერვული და სხვა დაავადებების სამკურნა- 
ლოდ. გარკვეული ინვესტიციების ჩადების შემდეგ 
შესაძლებელია ორივე მღვიმის მიდამოებში შე– 
იქმნას კარგი რეკრეაციული გარემო რეკრეანტე- 
ბის მოსაზიდად. 1933 წელს სათაფლიის მღვიმის 
მახლობლად აღმოჩენილმა დინოზავრის ნაკვა- 
ლევმა ეს ტერიტორია ნაკრძალად აქცია, რაც და- 
მატებით მოტივაციას წარმოადგენს რეკრეანტების 
მოსაზიდად. სხვა კარსტული ფორმებიდან აღსა- 
ნიშნავია საბეროს მღვიმე, რომელიც სათაფლიის 
ჩრდილო-აღმოსავლეთით მდებარეობს და სპი- 
რალისებური ჭებით ეშვება მიწისქვეშეთში. მისი 
დატოტვილი ვიწრო და მაღალი დარბაზების მო– 
ნახულება შესაძლებელია მხოლოდ სპელეოლო- 
გიური აღჭურვილობით, რაც დამატებით სტიმულს 
აძლევს ექსტრემალური ტურიზმის მოყვარულებს. 
საინტერესოა აგრეთვე ბასილას ეხი, საწურბლიას 
მღვიმე, სოლკოტას და საქაჯიას მღვიმეები სოფ. 
ზედა ყუმისთავში (ჩხეიძე, 2004: 83). 

პრომეთეს და სათაფლიის მღვიმეები დიდი პო– 
პულარობით სარგებლობს ტურისტებში და გამოირ–- 
ჩევიან ვიზიტორთა რაოდენობით. საქართველოს 
დაცული ტერიტორიებიდან სწორედ კარსტული 
მღვიმეები გამოირჩევა ტურისტული ნაკადებით. თუ 
განვიხილავთ 2015-2022 წლების დინამიკას თვალსა- 


4 Mი0ხსIმ5LVIII I. (2021). 506I60Lლ!III5ჩი. 6016. 

ცხრ. 3. საქართველოს დაცული ტერიტორიების ვიზიტორთა დინამიკა. 2015-2022 წწ. 

წყარო: ჩMIM0://80მ.90V.090/ 


ჩინოა ვიზიტორთა ნაკადის ზრდადობა ზემოაღნიშ- 
ნულ მღვიმეებში ტურისტთა რაოდენობამ მაქსიმუმს 
მიაღწია 2018-2019? წლებში (185 516-184 264 ვიზიტო– 
რი). პანდემიის დაწყების შემდეგ, ვიზიტორთა განსა- 
კუთრებული სიმცირით ხასიათდება 2020 წელი; 2021 
და 2022 წლებში კვლავ ზრდადობა ფიქსირდება. 2022 
წლის 31 აგვისტოს მონაცემებით მხოლოდ პრომე- 
თეს მღვიმეს ეწვია 129 048 ვიზიტორი, ხოლო სათა– 
ფლიას –- 78 100 ვიზიტორი ((I0://მ0მ.00V.06/)?. აღნიშნუ– 
ლი მონაცემებით პრომეთეს მღვიმე სიის სათავეში 
მოექცა და დაიბრუნა პირველი ადგილი, რომელსაც 
2013 წლიდან იკავებდა (იხ. ცხრ. 3). 

მიუხედავად პანდემიისა, 2021 წელს ვიზიტორე– 
ბისათვის გაიხსნა ახალი კეთილმოწყობილი მღვი– 
მე „თეთრა მღვიმე“, სადაც ვიზიტორებს ულამაზესი 
თეთრი ფერის ნაღვენთ ფორმებთან ერთად შესაძ- 
ლებლობა ეძლევათ დააგემოვნონ ამავე მღვიმეში 
დაყენებული ღვინოები. მღვიმეს იმავე წელს ეწვია 
2438 ვიზიტორი, ხოლო 2022 წელს – 3877 ვიზიტო– 
რი (იL0://80მ.00V.00/ წ. მღვიმეში მოწყობილია ღვინის 
საცავი და დაძველებისათვის საჭირო სივრცეები. 
მღვიმე ჭარბტენიანია, მუდმივი ტემპერატურით ხა– 
სიათდება (+13/+14%C) და იდეალურ პირობებს ქმნის 
ღვინის დასაძველებლად. გარდა ამისა, „თეთრა 
მღვიმე“ პირველი მღვიმეა საქართველოში, რომ–- 
ლის გამოიყენებაც დაიწყეს სპელეოთერაპიისთვის. 


5 ტატაშიძე ზ%., წიქარიშვილი კ, ჯიშკარიანი ჯ. (2009). 
საქართველოს კარსტული მღვიმეების კადასტრი. 
თბილისი. 

6 IმLმ5ჩIძ26 7., I5IMმII5ჩVII M., II5ჩLმ/Iმი! I. (2009). 
Cმძმ5LI6C 0I LმI5L CმV65 01 C00IწI8მ. ILIII5I. 

ჯერ კიდევ საბჭოთა პერიოდში, აქ რეაბილიტაციას 
გადიოდნენ კოსმონავტები. აღნიშნულ მღვიმეში 
დღესაც ტარდება სპელეოთერაპიული პროცედუ- 
რები დილის 8 სთ-იდან 10 სთ-მდე, რითაც ხელი არ 
ეშლებათ მღვიმის სანახავად შემოსულ ტურისტებს. 
მეორე მღვიმე, რომელიც მზადდება უშუალოდ 
სპელეოთერაპიისთვის, არის „საწურბლიას მღვი– 
მე“, რომელიც პირველი საერთაშორისო სტანდა- 
რტების მქონე სპელეო-გამაჯანსაღებელი მღვიმეა 
საქართველოში. მღვიმის სამკურნალო თვისებე- 
ბი შესწავლილი იქნა ქართველი და ჩეხი სპეცია- 
ლისტების მიერ. მღვიმეში ორი ზონა გამოიყო – 
აქტიური და პასიური. პირველ მათგანში სათამაშო 
მოედანია, ხოლო პასიურში შეზლონგებია განთავ- 
სებული ((IL05://I6CI0XIC.00/000010/I60/4784)7. 
საწურბლიას მღვიმე 2012-2013 წლებში შე- 
ისწავლა საქართველო-ირლანდია-ისრაელის სა- 


ერთაშორისო ექსპედიციამ. ფსკერზე დალექილი 
ტალახიდან აღებული ნიმუშების შესწავლით, მეც- 
ნიერებმა 25 000 წლის წინ, ბოლო გამყინვარების 
პერიოდში, მღვიმეში მცხოვრები ქალის გენომი გა- 
შიფრეს. აღნიშნული მეტად მნიშვნელოვან მეცნიე– 
რულ მიღწევას წარმოადგენს, რადგან აქამდე გე–- 
ნომის გაშიფვრა მხოლოდ ძვლების საშუალებით 
ხდებოდა (6C01მხ6LL, 5მV/V6I,, 86(05(0, MმICIM6, 5(მ0I50ჩMXI0LC 
ჩ0იIV5, 2021:3565)”. 


7 ჩხეიძე ო. (2004). იმერეთის გეომორფოლოგია. ნაწი- 
ლი მეორე. თბილისი, ,,მეცნიერება“. 

8 CჩMი6Iძ76 0. (2004). C60თ00L0იჩ0I!06V 01 Iიი6/6LI. 0მ!L 
VVV0. IხIII5I, «5CI6იC6». 

ტურიზმის გლობალური პროცესების მიმდინარეობა 


მეცნიერთა გამოკვლევებით დადგენილია, რომ 
საქართველოს დაახლოებით 000 მღვიმე შეიძლე– 
ბა გამოვიყენოთ სპელეოთერაპიისთვის. კარსტუ- 
ლი მღვიმის პირობებში შესაძლებელია სასუნთქი 
გზების, გულ-სისხლძარღვთა და ნერვული სისტე- 
მის, დიფუზური ტოქსიკური ჩიყვის მკურნალობა. 
სპელეოთერაპიით მკურნალობა ახდენს დადე- 
ბით გავლენას | ხარისხის ჩიყვით დაავადებულ 
ადამიანებზე, ასევე, ჩიყვით დაავადებულთათვის 
თანმხლები ფიპერტენზიის მქონე ავადმყოფებზე. 
სპელეოთერაპია ეფუძნება ბუნებრივი, უსაფრთხო, 
არაინვაზიური მკურნალობის მეთოდს, მკურნალო- 
ბის ეფექტურობა ნარჩუნდება საშუალოდ 1 წელი 
და წარმატებით გამოიყენება ბავშვებში. 

რადონისა და მისი დაშლის პროდუქტების შე- 
მცველი ჰაერის მოქმედების წყალობით უჯრედები 
ტრანსფორმირდება და ხდება მათი გაახალგაზ- 
რდავება, ნორმაში ექცევა გულ-სისხლძარღვთა 
სისტემის მოქმედება, მცირდება ანთებითი პროცე- 
სების ინტენსივობა და იზრდება იმუნიტეტი (LIL05:// 
0ი.06/5LCIV/85491)”. 

ექსტრემალური სპელეოტურიზმი რეკრეაცი- 


ული სპორტის სახეობაა, რომელიც დაკავში–- 
რებულია კეთილმოუწყობელი, პირველსახეშე–- 
ნარჩუნებული მღვიმეების აღმოჩენასთან, 


დალაშქვრასთან, შესწავლასთან. შესაბამისად, ამ 
მიმართულების ობიექტს უნდა ახასიათებდეს შე- 
უსწავლელი, ხშირ შემთხვევაში გარკვეული ხიფა–- 
თის შემცველი, ექსტრემალური გარემო, რომლის 
დალაშქვრაც სპეციალური სპორტული უნარის გა–- 
მოვლენას მოითხოვს. ექსტრემალური სპელეოტუ- 
რიზმისთვის აუთვისებელი მღვიმეები მსოფლიოში 
სულ უფრო ნაკლები დარჩა, ამიტომ შეუსწავლე–- 
ლობის ფაქტორი ჩვენი რამდენიმე მღვიმისთვის 
შეიძლება ხელსაყრელიც კი აღმოჩნდეს. 
ექსტრემალური ტურიზმის მოყვარულები, 
ვფიქრობთ, დაინტერესდებიან ხვამლის მასივით. 
მასივი მდიდარია ნაირ-ნაირი ფორმისა და ზო- 
მის კარსტით. აქ ათამდე ორსართულიანი მღვი- 
მეა, მათ უმრავლესობას ჭისებური ფორმა აქვს და 
ვერტიკალური გავრცელებით ხასიათდება, რაც 
უფრო მეტად დააინტერესებთ სპელეოტურისტებს. 
მათ შორის, აღსანიშნავია ბოგას ვერტიკალური 
შახტი ყინულოვანი ჭებით (ზ.დ.1710 მ), ყინულის 
ქერქით, სტალაქტიდებითა და სტალაგმიტებით. 
მას ადგილობრივი მწყემსები მაცივრად იყენე- 
ბენ; მისი შესასვლელი კარსტულ ძაბრს წარმოად- 

გენს და სიღრმეში კიბისებურ გვირაბში გადადის. 
ექსტრემალი სპელეოტურისტებისათვის მეტად 
საინტერესო ობიექტს წარმოადგენს ოკრიბა-არ- 
გვეთის სერი, რომელიც დასავლეთით წყალწითე– 
ლას კანიონთან იწყება და აღმოსავლეთით 27-30 
კმ-ბე ვრცელდება. კარსტული ლანდშაფტებიდან 
აქ გვხვდება: მღვიმეები, მიწისქვეშა კარსტული 
ხეობები, კარსტული ჭები, ძაბრები, წკვარამები, 
კარები. მღვიმეებიდან ცნობილია: ცუცხვათ-მაღა– 
რას მღვიმური კომპლექსი, ნავენახევ-ნაგარევის 
მღვიმეები, საკაჟიას, იაზონისა და სხვა მღვიმეები. 
მათ შორის მეტად საინტერესო ობიექტს წარმოა- 
დგენს ქუთაისიდან 24 კილომეტრში მდებარე უნი- 
კალური ცუცხვათის მღვიმე (მსოფლიოში ანალო- 
გი არ აქვს). მღვიმე 13 სართულისგან შედგება. ეს 
უნიკალური ნაგებობა ადრეული საუკუნეებიდან 
არსებობს. პირველი სართული ადამიანისთვის 
მიუვალია და იქ მდინარე ჭიშურა მიედინება; მეო– 
თხე სართულიდან დაწყებული ზედა სართულების 
ჩათვლით, წყალი იკლებს; მე-5 სართულზე ბრინჯა- 
ოს მღვიმეა- მე-11-ზე ცხოველების თავის ქალებია 
განთავსებული. ამ საოცარ ადგილას შემონახუ- 
ლია ქვითკირის კედლები, ქვევრის ნატეხები. სი- 
ძველითა და მრავალსართულიანობით ცუცხვათი 
ერთ-ერთი პირველი მღვიმეა მსოფლიოში, მაგრამ 
სამწუხაროდ, ქართველებში დიდი პოპულარობით 
არ სარგებლობს (მოუწესრიგებელი ინფრასტრუქ- 
ტურის გამო) და სავარაუდოდ, მოსახლეობის 70 
%-ს არ უნახავს (ჩხეიძე, 2004:130)%. 


დასკვნა 


1000-ზე მეტი კადასტრირებული მღვიმის მიუ– 
ხედავად, ჯერ კიდევ ბევრი პოტენციური მღვიმური 
რესურსია ასათვისებელი, რომელიც ნაკლებად 
ცნობილია, მაგრამ მნიშვნელოვანი. ჩვენი ნაშრო- 
მის მიზანს სწორედ ასეთი ობიქტების გაცნობა და 
მათი განვითარების პერსპექტივების შესწავლა წა- 
რმოადგენს. აღნიშნული ობიექტების ჩართვა საქა- 
რთველოს ბუნებრივ ტურისტულ ობიექტთა სიაში 
კიდევ უფრო გაზრდის საქართველოს ცნობადობას 
და ვიზიტორთა შემოდინებას ჩვენს ქვეყანაში. 

აღმოჩენილი და შესწავლილი მღვიმეების გა– 
რდა, იმერეთში, სამეგრელოსა და რაჭა-ლეჩხუმში 
გვხვდება შეუსწავლელი მღვიმეები, რომელთამიკ- 
როკლიმატი, სტაბილური ტემპერატურა მისაღები 
და სასარგებლოა სამკურნალო თვალსაზრისით 

ისეთი დაავადებებისათვის, როგორიცაა ბრონ- 
ქიალური ასთმა, ჰიპერტონული და ჰიპოტონური 
დაავადებები. ამდენად, დასავლეთ საქართველო, 
რომლის ტერიტორია მოფენილია გამოკვლეუ- 
ლი და შეუსწავლელი მღვიმეებით, მოითხოვს სა– 
მკურნალო ტურიზმის მიმართულების შესწავლას, 
რადგან მას ყველა პირობა აქვს, რომ გახდეს მსო– 
ფლიოში ამ მეთოდით მკურნალობის ერთ-ერთი 
სერიოზული ცენტრი. 

სპელეოტურიზმი ერთ-ერთი ყველაზე მაღა– 
ლანაზღაურებადი ტურიზმის დარგია. სხვა რესუ– 
რსებისაგან განსხვავებით, კარსტული მღვიმის 
გადაქცევა ტურისტულ-რეკრეაციულ ობიექტად სა- 
ჭიროებს: დიდ ფულად სახსრებს, მაღალი დონის 
უსაფრთხოების წესებს, მენეჯმენტის თანამედროვე 


მეთოდებს და მაღალი ეკოლოგიური სტანდარტე- 
ბის მიღწევას. ზემოაღნიშნული ფაქტორები ადა- 
სტურებს იმას, რომ მიუხედავად ქვეყანაში არსებუ– 
ლი მრავალრიცხოვანი სპელეორესურსებისა, ჯერ 
კიდევ ბევრი რამაა გასაკეთებელი საქართველოში 
სპელეოტურიზმის აღორძინებისათვის; კერძოდ 
აუცილებელია – ინვესტიციების მოზიდვა; ინფრას- 
ტრუქტურის განვითარება; მატერიალურ-ტექნიკუ- 
რი ბაზის სრულყოფა; კვალიფიციური კადრების 
მომზადება; შემომყვანი ტურიზმის ხელშეწყობა 
და სტიმულირება, ტურისტული რეგიონის იმიჯის 
შექმნა და პოპულარიზაცია; უცხოეთის ქვეყნებში 
და ადგილზე ტურიზმის საინფორმაციო ცენტრების 
შექმნა; დარგის სახელმწიფო რეგულირება; კარგი 
რეკლამირება და ა.შ. 

